
РАБОТНА КАРТА ПО ВЪТРЕШНИТЕ ПРАВИЛА ЗА УПРАВЛЕНИЕ НА ЦИКЪЛА НА ОБЩЕСТВЕНИТЕ ПОРЪЧКИ

КОМИСИИ ЗА РАЗГЛЕЖДАНЕ, ОЦЕНКА И КЛАСИРАНЕ

Основна роля: самостоятелно експертно разглеждане, оценяване, класиране и документиране в рамките на обявените условия и приложимия ред.

1. Роля и действия по членове
· чл. 19 – Комисията се назначава със заповед; разглежда, оценява, класира и документира; членовете подписват декларации; предварителният контрол не заменя експертната ѝ работа.
· чл. 68 – Заповедта определя състав, задачи и срокове; членовете трябва да имат необходимата компетентност; могат да се включат външни експерти; правилата се прилагат и при подбор, преговори/диалог и жури при конкурс за проект.
· чл. 69 – Документира работата с протоколи, доклади, решения и електронни действия; мотивира фактическите основания; особено мнение се документира; не изменя критерии и не въвежда необявени изисквания; документите се прилагат към досието.
· чл. 72 – След приключване на разглеждането/оценката/класирането документите се подготвят за решение на възложителя.
· чл. 73 – При обжалване предоставя необходимите документи и информация в рамките на компетентността си.
· чл. 78 – При специалния контрол докладът и протоколите на комисията се предоставят на възложителя и лицето по чл. 237б; докладът на комисията е началният момент за 10-дневния контролен срок и 15-дневния срок на възложителя.
· чл. 85 – Протоколите, докладите и декларациите на комисията са част от досието.

2. Срокове и критични моменти
· Работа на комисията – Конкретните срокове се определят със заповедта за назначаване – чл. 68.
След приключване – Документите се подготвят за решението на възложителя след приключване на разглеждането, оценката и класирането – чл. 72.
· Специален контрол – Предоставянето на доклада на комисията задейства 10-дневния срок за доклада по чл. 237б и 15-дневния срок на възложителя – чл. 78.
· Обжалване – Предоставя документи и информация в срока на конкретното производство – чл. 73.
3. Граници на компетентността /важни ограничения
Не може да променя обявените условия, критерии или методика след стартиране на възлагането и не може да прилага необявени изисквания – чл. 68–69.

4. Практическо правило
Действията се извършват в рамките на функционалната компетентност и се документират така, че да е налице проследима контролна следа. Когато в правилата няма фиксиран календарен срок, се прилага конкретният срок по ЗОП/ППЗОП, заповедта на Ректора, проектния документ или друг относим вътрешен акт.

Забележка: Работната карта има помощен характер и не заменя Вътрешните правила, ЗОП, ППЗОП и другите приложими вътрешни актове.

